ચાઈનીઝ કંપની શ્યાઉમીએ સ્માર્ટફોન બજારમાં એકાદ વર્ષથી ભારતીય બજારમાં ભારે તરખાટ મચાવ્યો છે. શરૂઆતમાં ભારતમાં આ કંપનીને થોડી અડચણો ભોગવવી પડી હતી, પરંતુ હાલ તે ગ્રાહક વર્ગ પર ધીમેધીમે પકડ જમાવી રહી છે. સ્થાપનાકાળની શરૃઆતથી જ શ્યાઉમી કંપની ચીનની સૌથી વધુ પ્રખ્યાત બ્રાન્ડ બની છે. જે રીતે માઈક્રોમેક્સ, કાર્બન અને લાવા જેવી નાની કંપનીઓએ સેમસંગ અને નોકિયા જેવી જાયન્ટ કંપનીઓનું બજાર તોડ્યું, તે રીતે શ્યાઉમી હાલ સારાં ફિચર્સ અને વાજબી ભાવ સાથેના સ્માર્ટફોનથી નાની કંપનીઓનું બજાર પણ તોડી રહી છે.